== Karriere før borgerkrigen ==
Da han var 24, stillede Zebulon Vance op som kandidat til North Carolinas lovgivende forsamling som repræsentant for [[Whig-partiet]]. Han vandt valget og sad en enkelt periode i North Carolinas "State House", som forsamlingen blev kaldt. I [[1856]] opstillede han som kandidat til statens senat, men tabte dette valg, det eneste valg han nogensinde tabte. I [[1858]] blev kongresmedlem ''Thomas L. Cling''man valgt til [[USA]]'s [[senatet (USA)|senat]] og trak sig fra posten som medlem af [[Repræsentanternes Hus (USA)|Repræsentanternes Hus]]. Den ledige post skulle besættes ved et ekstraordinært valg, og her opstillede Vance og vandt valget sikkert. Med sine 28 år var Vance det yngste medlem af [[Kongressen (USA)|USAs Kongres]]. Vance havde på dette tidspunkt forladt Whig-partiet og repræsenterede nu det såkaldte "''American Party''", en politisk udløber af den såkaldte "[[Know Nothing]]" bevægelse, der florerede i USA i [[1850'erne]].
Titler Politik Historie Politiske_embeder Tidligere_riger,_stater,_protektorater,_kolonier_og_lande